《秋怀》
南北朝·谢惠连

平生无志意，少小婴忧患。
如何乘苦心，矧复值秋晏。
皎皎天月明，弈弈河宿烂。
萧瑟含风蝉，寥唳度云鴈。
寒商动清闺，孤灯暧幽幔。
耿介繁虑积，展转长宵半。
夷险难豫谋，倚伏昧前筭。
虽好相如达，不同长卿慢。
颇悦郑生偃，无取白衣宦。
未知古人心，且从性所翫。
宾至可命觞，朋来当染翰。
高台骤登践，清浅时陵乱。
颓魄不再圆，倾羲无两旦。
金石终消毁，丹青暂雕焕。
各勉玄发欢，无贻白首叹。
因歌遂成赋，聊用布亲串。

作者简介：谢惠连（407～433年），南朝宋文学家。祖籍陈郡阳夏（今河南太康），出生于会稽（今浙江绍兴）。他10岁能作文，深得谢灵运的赏识，见其新文，常感慨“张华重生，不能易也。”本州辟主簿，不就。谢惠连行止轻薄不检，原先爱幸会稽郡吏杜德灵，居父丧期间还向杜德灵赠诗，大为时论所非，因此不得仕进。仕宦失意，为谢灵运“四友”之一。